સરકારે આ નિર્ણય કર્યો છે તેને નવી ક્રાંતિ લાવનારો નિર્ણય માનવામાં આવે છે ત્યારે ખરેખર આ બાબતે આગામી દિવસમાં શું થાય છે તે અંગે પણ વિવિધ અટકળો ચાલી રહી છે. કોંગ્રેસ, ભાજપ, સીપીએમ, ટીએમસી, સમાજવાદી પાર્ટી અને બીએસપી સહિતની અન્ય પાર્ટીના નેતાઓ પણ જાણે છે કે આવા નિર્ણયથી કોઈપણ પાર્ટીને કોઈ જ નુકસાન થવાનું નથી. આ બજેટ પ્રસ્તાવને ધ્યાનથી જોવામાં આવે તો ખ્યાલ આવી શકે છે કે આ તમામ પાર્ટીઓને આવા નિર્ણય બાદ પણ અગાઉ જે રીતે રોકડ ફંડ મળતું હતું તે મળતુ જ રહેવાનું છે અને કાળું નાણું પણ અગાઉ જે રીતે મળતું હતું તેમ જ મળતું રહેશે. તેથી બજેટમાં થયેલા આવા પ્રસ્તાવની કોઈ ખાસ અસર નહિ થાય તેવી સંભાવના વ્યકત થઈ રહી છે. કાળુ નાણું પણ અગાઉની જેમ ચૂંટણી ફંડમાં જમા થતું જ રહેશે તેના પર ચૂંટણીપંચ પણ કોઈ ખાસ પગલાં કે કાર્યવાહી કરી નહિ શકે તે જે તે રાજકીય પક્ષના નેતાઓ સારી રીતે જાણે છે.